આ સમયે કોમલે હમદર્દી બતાવનારા બોપલના રિક્ષાચાલક મિત્ર પ્રકાશને બદલો લેવાની વાત કરી. પ્રકાશે પોલીસ કર્મચારી એવા પોતાના મિત્ર વિશાલની મદદ માગી અને પૈસા મળશે તેવી વાત કરી. વિશાલે હત્યાના આ ષડયંત્રમાં તેના વતનના એક મિત્રને પણ સામેલ કર્યો. મહિના અગાઉ કોમલ, પ્રકાશ અને વિશાલ મળ્યાં. આ કાવતરાંમાં એક પોલીસકર્મી સામેલ હતો. જે પોલીસ તપાસની થિયરી જાણતો હોય કયા કયા મુદ્દે સાવચેતી રાખવી તે નક્કી કરાયું. જેમાં આખા પ્લાનિંગ દરમિયાન ક્યાંય-ક્યારેય ફોન પર વાત નહીં કરવાનું નક્કી કરાયું. હત્યાના ફૂલપ્રુફ પ્લાનિંગ માટે રાજેશ શેઠની ૩-૪ દિવસ રેકી કરવામાં આવી. હત્યાનું કાવતરૂં પાર પાડવા એ.ઈ.સી. ચાર રસ્તા, ઉસ્માનપુરા બગીચો અને પ્રહલાદનગર ગાર્ડનમાં મિટીંગ થઈ. વિશાલ અને કોમલ નવા જ સીમકાર્ડ લઈને વાતચીત કરતાં. સાથોસાથ, જરૂર પડયે લેન્ડલાઈન ફોનથી જ વાત કરવાની તકેદારી રાખતા હતા.